Publication: Magyar Közlöny
Issue: MK-2001-35 (Year: 2001, Number: 35)
Era: 1990-2004
Section: szóló 253/1997. (XII. 20.) Korm. rendelet előírásai a mérvadók.
Paragraph Index: 155

23. sor: A fogalomjegyzék figyelembevételével kell megállapítani, és a kódjegyzék szerint kell besorolni az építmény állagmutatóját. Kitöltése kötelező. „K” Közmű: víz-csatorna A betétlap első oldala a vízmű létesítményeit, a második oldala a csatornamű létesítményeit fogja össze. A betétlap tartalmazza a vízmű, illetőleg a csatornamű alaplétesítményeit és vezetékét. Az alaplétesítmények — miután felszíniek — önálló helyrajzi számmal rendelkeznek és a földhivatal nyilvántartásában megjelennek, míg a vezetékek — miután általában terepszint alattiak — abban nem vagy nem teljeskörűen szerepelnek. A vezetékek (csatornák) nyilvántartását a kataszter emiatt az alapközmű adataihoz rendeli. Az egyes vezetékek ott szerepeltetendők, amely műtől a vezetékek kiindulnak. Ha az önkormányzat más településtől vagy állami vállalattól veszi át a vizet és tulajdonába csak a vezetékek egy része tartozik, akkor csak erre kell nyilvántartást vezetni, még akkor is, ha a földhivatal ingatlan-nyilvántartásában nem szerepel, helyrajzi száma nincs. Vízellátás alapadatai: 1—9. sorok: A víztermelő helyeket tartalmazza a vízkivétel módja szerint. A felszín alatti kutak száma az összefüggő kutak számát tartalmazza, a kapacitás az együttes kapacitásukat jelenti. A víztermelő hely és a víztisztítómű közötti vezetékhossz a víztermelő helynél szerepeltetendő ha nincs önálló helyrajzi száma. A vízátvétel kapacitása — 08. sor — csak abban az esetben töltendő ki, ha az önkormányzat nem saját maga állítja elő, hanem mástól szerzi be a vizet. Ha a víztermelő helyeket (pl. kutakat) különböző időpontban helyezték üzembe, akkor az első és az utolsó üzembe helyezési időpontot kell a 9. sor két mezőjében feltüntetni. Helyi igény esetén alszámon részletező nyilvántartás vezethető az egyedi víztermelő helyek üzembe helyezési idejéről és kapacitásáról. Az egy időpontban üzembe helyezett kut(ak) esetében a 9. sor első — az „évtől:” szövegű — mezőjébe kell az évszámot bejegyezni. 10—13. sorok: Ha a víztisztító a víztermelő helyen van, akkor azt egy betétlapon kell szerepeltetni a víztermelő hellyel. A víztisztítómű állhat csak gépházból és állhat vízkezelő egységgel együtt. A gépház a szivattyúkkal, a vízkezelőegység az elektromos berendezéssel együtt értendő. Kapacitásuk alapját is ez adja meg. (Víztisztító nem minden rendszerben van.) A víztisztító üzembe helyezési éve eltérhet a víztermelő helyétől, ezért az időpontját ki kell tölteni. Ha rekonstrukció során a víztisztítók cseréjére került sor, akkor a rekonstrukció időpontját kell az üzembe helyezés éveként feltüntetni. A víztisztító helyről kiinduló vezetékeket — ha nincs önálló helyrajzi számuk — a betétlapon szerepeltetni kell. 17—19. sorok: A sorok a tárolókat fajtánként külön tartalmazzák. A medence lehet magaslati vagy térszinti tároló, ez a sorban a helyi igény szerint írható be. 20—23. sorok: A helyrajzi szám nélkül szereplő bel- és külterületi vezetékek hosszát külön kell szerepeltetni. 25.0—25.3. sorok: A bruttó érték és változásainak követését szolgáló sorok.

Source: https://magyarkozlony.hu/hivatalos-lapok/dacba3bdda72524f77eecf0263fd62527f65d651/dokumentumok/4a0836ce11bae50fa20a5d1be08d5fd5f290a24a/letoltes